El 21 d'octubre arriba a Sagunt la carrera Run Càncer per a recaptar fons per a la investigació  contra el càncer
17 d’octubre 2023

El circuit Run Càncer arriba a Sagunt amb una prova de 5 km que inclou una marxa no competitiva, organitzada per la Junta Local de Sagunt i Port de Sagunt de l'Associació Espanyola Contra el Càncer, on l'Ajuntament de Sagunt col·labora. La carrera se celebrarà el pròxim 21 d'octubre de 2023 amb eixida a les 17 hores des de la plaça Cronista Chabret recorrent Camí Real, el carrer els Horts i la zona del Nord Palància, per a tornar a la meta en la plaça Cronista Chabret. S'espera una participació aproximada d'unes 500 persones. Cal destacar que també es poden apuntar mascotes a la prova.

El regidor d'Activitat Física, Salut i Esports, Javier Timón ha agraït la labor de l'associació perquè «**per damunt d'esdeveniments, de celebracions, està tot eixe treball que no es resumix en esta prova, sinó que és un treball que es desenvolupa durant tot l'any**». A més, ha afegit que des del consistori estan «**encantats amb tot allò que tinga a veure amb activitat física i salut. Ho diem moltes vegades, són dos conceptes que van relacionats i per tant per nostra partisca estarem donant suport a este tipus d'esdeveniments**».

A l'acte de presentació han assistit l'alcalde de Sagunt, Darío Moreno; el regidor d'Activitat Física, Salut i Esports, Javier Timón; el coordinador de l'Associació Espanyola Contra el Càncer al Camp de Morvedre, Sergio Moreno; la presidenta d'Associació Espanyola Contra el Càncer Sagunt i Port, Reme Aleixandre; i algunes components de la junta directiva a Sagunt.

El coordinador de l'Associació Espanyola Contra el Càncer al Camp de Morvedre, Sergio Moreno ha recordat que també es pot adquirir el dorsal eixe mateix dia, una hora abans de la prova. I ha declarat: «**És molt important la participació, jo des d'ací reclame una participació en què superem la recaptació d'anys anteriors, perquè gràcies a la vostra col·laboració comprant el dorsal, això després es traduïx en investigació**».

Les inscripcions estaran obertes fins al 19 d'octubre de 2023 a les 23.59 hores. El cost de la inscripció és de 5 € i es pot realitzar a través del següent enllace https://enmarcha.contraelcancer.es/es/evento/sagunto-contra-el-cancer-2023-

Per part seua, la presidenta d'Associació Espanyola Contra el Càncer Sagunt i Port, Reme Aleixandre ha volgut «**agrair a la meua Junta el seu treball, perquè estan bolcades en ell. Vull també agrair a tota la ciutadania que està bolcada en nosaltres que ens ajuda moltíssim, no hi ha porta que anomenem que no ens l'òbriguen**»

Tota la recaptació de la prova pararà a la investigació del càncer, més concretament, a beques predoctorals perquè joves investigadors i investigadores puguen desenvolupar els seus projectes d'investigació oncològica.

*   [](http://www.facebook.com/sharer.php?u=https://aytosagunto.es/va/actualitat/el-21-d-octubre-arriba-a-sagunt-la-carrera-run-cancer-per-a-recaptar-fons-per-a-la-investigacio-contra-el-cancer/ "Facebook")
*   [](http://twitter.com/share?url=https://aytosagunto.es/va/actualitat/el-21-d-octubre-arriba-a-sagunt-la-carrera-run-cancer-per-a-recaptar-fons-per-a-la-investigacio-contra-el-cancer/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-21-d-octubre-arriba-a-sagunt-la-carrera-run-cancer-per-a-recaptar-fons-per-a-la-investigacio-contra-el-cancer/ "Linked In")
*   [](mailto:?body=https://aytosagunto.es/va/actualitat/el-21-d-octubre-arriba-a-sagunt-la-carrera-run-cancer-per-a-recaptar-fons-per-a-la-investigacio-contra-el-cancer/)